Η **Τζέννα Τζέημσον** (*Jenna Jameson*, πραγματικό όνομα **Τζέννιφερ Μαρί Μασσόλι**, *Jennifer Marie Massoli*, 9 Απριλίου 1974) είναι Αμερικανίδα πορνοστάρ και επιχειρηματίας, η οποία έχει εκλεγεί «η διασημότερη πορνοστάρ του κόσμου», και «η Βασίλισσα του Πορνό». Η εταιρεία της που δραστηριοποιείται στη διαχείριση πορνογραφικού υλικού, η Club Jenna, είχε το 2005 έσοδα 30 εκατομμυρίων δολλαρίων, με τα κέρδη της να εκτιμώνται στο ήμισυ αυτού του ποσού. Η αυτοβιογραφία της που εκδόθηκε το 2004 παρέμεινε επί έξι μήνες στη Λίστα Μπεστ Σέλλερ των *New York Times*. Έχει κερδίσει πάνω από 20 βραβεία πορνογραφικού κινηματογράφου και έχει ενταχθεί στα Hall of Fame της XRCO και του AVN.

Βιογραφία
---------

Γεννήθηκε στο Λας Βέγκας της Νεβάδα. Πατέρας της ήταν ο Λώρενς Μασσόλι, διευθυντής προγράμματος για έναν θυγατρικό τηλεοπτικό σταθμό του NBC και αστυνομικός, ιταλικής καταγωγής. Μητέρα της ήταν η Τζούντηθ Μπρουκ Χαντ Μασσόλι, χορεύτρια (showgirl) στο Λας Βέγκας, η οποία χόρευε στο Tropicana και το Folies-Bergère. Μετά τον θάνατο της μητέρας της από καρκίνο του δέρματος στις 20 Φεβρουαρίου 1976, όταν η Τζέννα ήταν δύο ετών, η Τζέννα ήρθε πολύ κοντά στον αδερφό της, τον Τόνυ Μασσόλι. Στην παιδική της ηλικία παρακολούθησε μαθήματα μπαλέτου, τα οποία τη βοήθησαν στη μελλοντική της καριέρα ως στριπτιζέζ, ενώ συμμετείχε συχνά σε διαγωνισμούς ομορφιάς.

Το 1990, σε ηλικία 16 ετών, η Τζέννα εκδιώχθηκε από το σπίτι της και συγκατοίκησε με το αγόρι της, έναν καλλιτέχνη του τατουάζ και πρώτο σοβαρό δεσμό της. Το αγόρι της ζωγράφισε αυτό που θα γινόταν το χαρακτηριστικό της τατουάζ, τις διπλές καρδιές, στον δεξιό γλουτό της, στο οποίο ο αδερφός της, που έγινε ο ίδιος καλλιτέχνης του τατουάζ, αργότερα προσέθεσε την επιγραφή "HEART BREAKER". Αναζήτησε εργασία ως χορεύτρια στο Λας Βέγκας και το 1991 ξεκίνησε να χορεύει σε στριπ κλαμπ, έχοντας παραποιήσει τα στοιχεία ταυτότητάς της. Ενώ αρχικά απερρίφθη ως χορεύτρια στο στριπ κλαμπ Crazy Horse Too επειδή φορούσε σιδεράκια στα δόντια της, πέτυχε να προσληφθεί αφού τα είχε αφαιρέσει με τη βοήθεια του αδερφού της και μίας λαβίδας. Σύντομα κέρδιζε $2.000 τη βραδιά, προτού τελειώσει το λύκειο.

Αργότερα το 1991, επέλεξε το όνομα «Τζέννα Τζέημσον» ("Jenna Jameson") ψάχνοντας στον τηλεφωνικό κατάλογο για ένα επώνυμο που θα ταίριαζε με το όνομά της και τελικά επέλεξε το Τζέημσον από το Ουίσκυ Jameson, το οποίο πίνει.

Στις αρχές της δεκαετίας του 1990, ξεκίνησε τη χρήση ναρκωτικών ουσιών, συγκεκριμένα κοκαΐνης, LSD και μεθαμφεταμίνης και πάλι συνοδευόμενη από τον αδερφό της, ο οποίος ήταν εθισμένος στην ηρωίνη. Ο πατέρας της τη βοήθησε ν' αποτοξινωθεί σε ένα ταξίδι της στην Καλιφόρνια. Μετά την αποτοξίνωσή της ήταν υπερβολικά λεπτή για να ποζάρει ως μοντέλο.

Σε ηλικία 20 ετών, με τη στήριξη του πατέρα της, πόζαρε γυμνή σε περιοδικά όπως τα *Hustler, Penthouse* και *Chéri* και το 1993 ξεκίνησε την καριέρα της στις πορνογραφικές ταινίες. Το 1994 και μετά από πόλεμο πλειοδοσίας, η εταιρεία παραγωγής πορνογραφικών ταινιών Wicked Pictures απέσπασε την υπογραφή της Τζέημσον για συμβόλαιο αποκλειστικής συνεργασίας. Μετά από λίγες μόνο ταινίες έφτασε ταχέως τη γενική αναγνώριση στον χώρο και επιτυχημένες κριτικές και το 1996 κέρδισε τα κορυφαία βραβεία τριών σημαντικών οργανισμών του χώρου, της Καλύτερης Νέας Στάρλετ του XRCO, επίσης το Βραβείο Καλύτερης Νέας Στάρλετ της AVN και το βραβείο Video Vixen της F.O.X.E.. Ήταν η πρώτη ηθοποιός που κέρδισε και τα τρία αυτά βραβεία.

Οι πρώτες εμφανίσεις της Τζέημσον σε ταινίες ήταν λεσβιακές σκηνές χωρίς άνδρες, μαζί με την τότε κοπέλα της, Νίκκι Τάιλερ. Η πρώτη της ετεροφυλοφυλική σκηνή ήταν με τον Ράντυ Ουέστ, στο *Up and Cummers 10* (1994).

Στο ξεκίνημα της καριέρας της, η Τζέημσον υποσχέθηκε στον εαυτό της ότι δεν θα γυρίσει ποτέ σκηνές πρωκτικού σεξ ή διπλής διείσδυσης. Έχει επίσης αποφύγει επαφή με μη λευκούς πρωταγωνιστές (διαφυλετική επαφή). Αντ' αυτών, η «χαρακτηριστική της κίνηση» ήταν το στοματικό σεξ, με χρήση άφθονου σάλιου ως λιπαντικό.

Ήδη το 2001, κέρδιζε $60.000 σε μιάμιση μέρα γυρισμάτων για ένα και μόνο DVD και προσπάθησε να περιοριστεί στο γύρισμα πέντε ταινιών τον χρόνο και στον χορό σε στριπ κλαμπ για δύο εβδομάδες τον μήνα, κερδίζοντας $8.000 τη βραδιά.

Τον Οκτώβριο του 2005 ξεκίνησε την παραγωγή της ταινίας *The Provocateur*, στην οποία η Τζέημσον έκανε το σκηνοθετικό της ντεμπούτο. Η ταινία αναμένεται να διανεμηθεί στα τέλη του 2006.

Από τον Νοέμβριο του 2005, είναι παρουσιάστρια της εκπομπής *Jenna's American Sex Star* στο *Playboy TV*, όπου επίδοξες πορνοστάρ συναγωνίζονται σε σεξουαλικές πράξεις με έπαθλο ένα συμβόλαιο με την εταιρεία της.

Η Τζέημσον έχει επίσης εμφανιστεί σε μικρούς ρόλους σε κάποιες μη πορνογραφικές ταινίες, όπως το *Private Parts* του Χάουαρντ Στερν το 1997.

Στις 3 Φεβρουαρίου 2006, η Τζέημσον, η Σαβάννα Σάμσον και αρκετές άλλες Vivid Girls φιλοξένησαν το πρώτο Πάρτυ Σούπερ Μπόουλ των Vivid και Club Jenna σε κλαμπ του Ντητρόιτ του Μίσιγκαν με τιμή εισιτηρίου $1.000, στα πλαίσια του οποίου έλαβε χώρα επίδειξη εσωρούχων. Όταν πρωτοανακοινώθηκε η διεξαγωγή του πάρτυ, προκλήθηκε αντίδραση από το NFL, το οποίο δεν το αναγνώρισε ως επίσημο γεγονός του Super Bowl. Στο φύλλο της 19ης Ιανουαρίου 2006 της εφημερίδας *The Detroit Free Press*, η Τζέημσον αποπειράθηκε να δώσει κάποιο τέλος στην αντιπαράθεση διαβεβαιώνοντας ότι δεν θα υπάρξει επίδειξη γυμνού ή διεξαγωγή ερωτικών πράξεων σ' αυτό, αν και το φύλλο της 6ης Φεβρουαρίου 2006 της εφημερίδας *The Detroit News* ανέφερε ότι η Τζέημσον είχε μία προσχεδιασμένη «δυσλειτουργία γκαρνταρόμπας» ("wardrobe malfunction") κατά τη διάρκεια του πάρτυ.

Το 1997, εμφανίστηκε στο Extreme Championship Wrestling PPV σαν συνοδός των Dudley Boyz, και για λίγους μήνες στη συνέχεια έκανε συνεντεύξεις για το ECW. Επίσης γύρισε ένα στιγμιότυπο με τον Val Venis, έναν χαρακτήρα του WWE, στα τέλη της δεκαετίας το '90.

To 2002, έδωσε τη φωνή της στην Candy Suxxx στο video game Grand Theft Auto: Vice City.

Η Τζέημσον θα πρωταγωνιστήσει στην ταινία, Sin-Jin Smyth, η οποία αναμένεται να βγει τον Οκτώβριο του 2006. Οι πληροφορίες σχετικά με τον χαρακτήρα που υποδύεται στην ταινία παραμένουν κρυφές και τις γνωρίζει μόνο ο συγγραφέας και σκηνοθέτης της, Ethan Dettenmaier.

Αυτοβιογραφία
-------------

Το 2004, εκδόθηκε η αυτοβιογραφία της Τζέημσον, με τίτλο *How to Make Love Like a Porn Star: A Cautionary Tale* (ISBN 0-06-053909-7). Γράφτηκε σε συνεργασία με τον Neil Strauss, συνεργάτη των New York Times και του Rolling Stone, και εκδόθηκε από την Judith Regan της ReganBooks, ένα παράρτημα του οίκου HarperCollins. Έγινε αμέσως μπεστ σέλερ, μένοντας έξι εβδομάδες στη λίστα των μπεστ σέλερ των New York Times. Η αυτοβιογραφία επίσης κέρδισε το 2004 το βραβείο *Mainstream's Adult Media Favorite* XRCO award μαζί με τη σειρά Family Business (TV series) του Seymore Butts.

Το βιβλίο που αποτελείται από περίπου 600 σελίδες χωρίζεται σε *Books* αριθμημένα με ρωμαϊκούς αριθμούς, ενώ πριν από το καθένα υπάρχει ένα επίγραμμα από τα Σονέτα του Σέξπηρ. Η ιστορία αποτελείται από μια σειρά αφηγήσεων σε πρώτο πρόσωπο, προσωπικές φωτογραφίες, αποσπάσματα ημερολογίου σε γραμματοσειρά που μοιάζει χειρόγραφη, συνεντεύξεις με την οικογένειά της, σενάρια ταινιών, and κόμικς. Καλύπτει τα πρώτα χρόνια της καριέρας της from από το ξεκίνημά της στη show business, όταν ζούσε με τον μοτοσυκλετιστή και καλλιτέχνη τατουάζ φίλο της, και τελειώνει με το απόγειο της καριέρας της, όταν έλαβε το βραβείο Hot D'Or στις Κάννες, καθώς και με γαμήλιες φωτογραφίες του δεύτερου γάμου της. Όμως δεν τσιγγουνεύεται και τις βρώμικες λεπτομέρειες. Η Τζέημσον μιλά για πολλαπλούς βιασμούς, εθισμό στα ναρκωτικά, έναν δυστυχισμένο πρώτο γάμο, και πολλές σχέσεις με άντρες και γυναίκες.

Από τις 13 Απριλίου 2005, αυτή και οι εκδόσεις ReganBooks ενεπλάκησαν σε δικαστική διαμάχη, με επίκεντρο το νέο reality show σχετικά με την καθημερινή ζωή της Τζέημσον—μια συμφωνία του συζύγου της με το A&E Network. Ο εκδοτικός οίκος ισχυρίζεται ότι η συμφωνία ήταν αντίθετη με το συμβόλαιο της Τζέημσον με την ReganBooks , καθώς αυτό υπαγορεύει ότι η ReganBooks έχει μερίδιο των κερδών που θα αποδίδουν δύο πηγές: ένα αφιέρωμα μίας ώρας βασισμένο στα απομνημονεύματά της και μια σειρά τύπου reality show. Μέχρι αυτή τη στιγμή δεν έχει υπάρξει απόφαση δικαστηρίου.

Επιχειρηματικότητα
------------------

Το 2000 η Τζέημσον και ο Grdina δημιούργησαν το Club Jenna, μία διαδικτυακή πορνογραφική εταιρεία. Το ClubJenna.com ήταν μία από τις πρώτες ιστοσελίδες ενηλίκων που περιέιχαν κάτι περισσότερο από φωτογραφίες και βίντεο: παρείχαν λεπτομερή ημερολόγια, συμβουλές σχέσων, ακόμα και πληροφορίες για μετοχές σε μέλη επί πληρωμή. Η ιστοσελίδα ήταν κερδοφόρα από την τρίτη κιόλας εβδομάδα λειτουργίας της. Η εταιρεία Club Jenna μετατράπηκε σε μία multi-media επιχείρηση διασκέδασης ενηλίκων, αρχικά διαχειριζόμενη τις ιστοσελίδες άλλων πορνοστάρ, και στη συνέχεια με την παραγωγή αισθησιακών ταινιών. Το 2005, το Club Jenna είχε εκτιμώμενα έσοδα 30 εκατομμυρίων δολλαρίων.

Στις πρώτες ταινίες του Club Jenna πρωταγωνιστούσε η ίδια η Τζέημσον, σε σκηνές σεξ με άλλες γυναίκες ή τον σύζυγό της, που εμφανιζόταν ως Justin Sterling. Το 2004, οι ταινίες του Club Jenna απέκτησαν κι άλλες πρωταγωνίστριες, όπως η Krystal Steal, η Jesse Capelli, η McKenzie Lee, η Ashton Moore και η Sophia Rossi, καθώς η Τζέημσον αποχώρησε από τους πρωταγωνιστικούς ρόλους. Οι ταινίες διανέμονταν και προωθούνταν από την Vivid Entertainment, τη μεγαλύτερη εταιρεία ταινιών για ενήλικες στον κόσμο, με πολύ υψηλά κέρδη. Για παράδειγμα, η ταινία *Briana Loves Jenna* (2001), συμπαραγωγή με την Vivid, κόστισε $280,000 για να γυριστεί, αλλά απέδωσε πάνω από ένα εκατομμύριο δολλάρια τον πρώτο χρόνο.

Άλλες εμπορικές επενδύσεις αφορούσαν την ίδια την σταρ, όπως μια σειρά sex toy της εταιρείας Doc Johnson. Υπάρχει επίσης μία "ανατομικά πιστή" φιγούρα Τζέννα Τζέημσον, που πρωτγωνιστεί στο δικό της 3D video game, που ονομάζεται "Virtually Jenna" και δημιουργήθηκε από την Thrixxx Technology. Η Jackson Guitars δημιούργησε έναν περιορισμένο αριθμό της κιθάρας Rhoads που μοιάζει στη Τζέημσον.

Η Y-Tell, η εταιρεία ασύρματης τηλεφωνίας της ClubJenna, πουλά τους "ήχους βογγητών της Τζέννα" (τηλεφωνικά ringtones), υπηρεσίες συνομιλίας και παιχνίδια σε συνεργασία με 20 παρόχους σε όλο τον κόσμο, κυρίως στην Ευρώπη και τη Νότια Αμερική.

Η Club Jenna είναι οικογενειακή επιχείρηση, με την αδερφή του Grdina επικεφαλής του εμπορικού τμήματος.

Τον Αύγουστο του 2005 η Τζέημσον παρουσίασε το Club Thrust, μία διαδραστική ιστοσελίδα για τους gay θαυμαστές της, που περιλαμβάνει βίντεο, φωτογραφίες, συμβουλές για το σεξ, κουτσομπολιά και αρχεία για κατέβασμα. Η Τζέημσον είναι μία από τις λίγες ηθοποιούς του straight πορνό με απήχηση στο gay κοινό.

Το 2005 αγόρασε το Babes Cabaret Αρχειοθετήθηκε 2008-01-06 στο Wayback Machine. ένα κλαμπ στριπτίζ στοScottsdale της Arizona. Το κλαμπ κινδυνεύει να κλείσει, σύμφωνα με τη νέα νομοθεσία της πόλης που περιορίζει τα έσοδα από τη διασκέδαση των ενηλίκων.

Η Τζέημσον πρωταγωνιστεί σε ένα διαφημιστικό βίντεο podcast της Adidas, όπου παίζει μια παρτίδα Whack A Mole

Τον Ιούνιο του 2006 η ετιαρεία Playboy Enterprises Inc. ανακοίνωσε την απόκτηση του Club Jenna Inc. μετά από προσωπική συμφωνία με την Τζέημσον και τον Grdina.

Των επιχειρηματικών προσπαθειών της Τζέημσον ηγείται η Wicked Cow Entertainment, Inc. στην Νέα Υόρκη.

Προσωπική Ζωή
-------------

Η Τζέημσον έχει δηλώσει αμφιφυλόφιλη (bisexual), και ότι στη ζωή της έχει κοιμηθεί με 100 γυναίκες και 30 άντρες. Έχει δηλώσει επίσης οτι η καλύτερη σχέση που είχε ποτέ ήταν η λεσβιακή της σχέση με την πορνοστάρ Nikki Tyler, την οποία και στοιχειοθετεί στην αυτοβιογραφία της. Ζούσαν μαζί το 2000.

Στις 20 Δεκεμβρίου του 1996, η Τζέημσον παντρεύτηκε τον πορνοστάρ Brad Armstrong (το πραγματικό του όνομα ήταν Rodney Hopkins). Έμειναν μαζί μόνο για 10 εβδομάδες, χωρίζοντας άτυπα τον Μάρτιο του 1997, συνεχίζοντας όμως να παίζουν μαζί σε πορνογραφικές ταινίες. Πήραν διαζύγιο τον Μάρτιο του 2001.

Το καλοκαίρι του 1998, η Τζέημσον συνάντησε τον ιδιοκτήτη του πορνογραφικού στούντιο Jay G. Grdina, (born John George Grdina), γόνο πλούσιας οικογένειας εκτροφέων βοοειδών, ο οποίος μπήκε στο χώρο της παραγωγής πορνογραφικών ταινιών μετά το κολλέγιο. Από το 1998 έχει υπάρξει ο μόνος άνδρας παρτενέρ της Τζέημσον στην οθόνη, χρησιμοποιόντας το καλλιτεχνικό όνομα Justin Sterling. Αρραβωνιάστηκαν τον Δεκέμβριο του 2000 (πριν βγει το διαζύγιο της Τζέημσον με τον Χόπκινς) και παντρεύτηκαν στις 22 Ιουνίου του 2003 σε μία Ρωμαιοκαθολική τελετή. Προσπαθούν να αποκτήσουν παιδί, χωρίς επιτυχία, από τα μέσα του 2004. Η Τζέημσον έχει δηλώσει ότι θα σταματούσε οριστικά να πάιζει σε πορνοταινίες όταν αποκτούσε το πρώτο της παιδί.

Το ζευγάρι ζει στο Scottsdale της Arizona, σε ένα ισπανικού στυλ παλάτι έκτασης 6,700 Sq Ft, που αγοράστηκε για 2 εκατομμύρια δολλάρια το 2002.

Τον Αύγουστο του 2006, το περιοδικό *Star*και το TMZ.com, με την επιβεβαίωση του εκδότη της Τζέημσον, ανέφεραν ότι εκείνη και ο Grdina χώρισαν, και ότι η Τζέημσον βγαίνει με τον μουσικό Dave Navarro.

Υπάρχουν φήμες όμως ότι στην πραγματικότητα βγαίνει με τον mixed martial artist Tito Ortiz.

Trivia
------

* Είναι φυσική ξανθιά, όπως αποκαλύφθηκε από ένα ντοκυμαντέρ για την ίδια.
* Έχει ένα τατουάζ στο δεξί οπίσθιο. Είναι μία καρδιά και μέσα υπάρχει η λέξη "Heartbreaker".
* Εχει τατουάζ στο αριστερό της δάχτυλο, με το όνομα του πρώην συζύγου της Jay Grdina.

Φιλμογραφία
-----------

### Πορνογραφικές ταινίες

* *Up And Cummers 11* (1994, 4-Play Video)
* *Blue Movie* (1995, Wicked Pictures)
* *Wicked One* (1995, Wicked Pictures)
* *Jenna Loves Rocco* (1996, Vivid)
* *Conquest* (1996, Wicked Pictures)
* *Wicked Weapon* (1997, Wicked Pictures / Vidéo Marc Dorcel)
* *Satyr* (1997, Wicked Pictures)
* *Dangerous Tides* (1998, Wicked Pictures)
* *Flashpoint* (1998, Wicked Pictures)
* *Hell On Heels* (1999, Wicked Pictures)
* *Virtual Sex with Jenna Jameson* (1999, Digital Playground FX)
* *Dream Quest* (2000, Wicked Pictures)
* *Briana Loves Jenna* (2001, Vivid / Club Jenna)
* *I Dream of Jenna* (2002, Vivid / Club Jenna)
* *Bella Loves Jenna* (2004, Vivid / Club Jenna)
* *The Masseuse* (2004, Vivid / Club Jenna)
* *Krystal Method* (2004, Vivid / Club Jenna)
* *The New Devil in Miss Jones* (2005, Vivid)
* *Janine Loves Jenna* (2006, Vivid / Club Jenna)
* *Jenna Depraved* (2006, Vivid / Club Jenna)

### Άλλες ταινίες

* *Private Parts* (1997)
* *Ali G, Aiii* (2000)
* *Family Guy* (2001) (Episode: "Brian Does Hollywood")
* *Porn 'n Chicken* (2002)
* Eminem video "Without Me" (2004)
* *Evil Breed: The Legend of Samhain* (2005)
* *What Love Is* (2006)
* *Sin-Jin Smyth* (2006)
* *Zombie Stripers* (2008)

### Τηλεόραση

* *Mister Sterling* (2003, NBC) Role as girlfriend of a political financier on two episodes of the short-lived, but highly acclaimed, prime time show

### Βιντεοπαιχνίδια

* *Grand Theft Auto: Vice City* (as Candy Suxxx) (2002)

Βραβεία
-------

* **1996** Βραβείο AVN Καλύτερης Πρωτοεμφανιζόμενης Στάρλετ
* **1996** Βραβείο AVN για την Καλύτερη Ηθοποιό (Βίντεο) - *Wicked One*
* **1996** Βραβείο AVN για Σκηνή Σεξ Ζευγαριού (Ταινία) - *Blue Movie* (με τον T.T. Boy)
* **1996** XRCO Starlet of the Year
* **1997** Βραβείο AVN για Σκηνή Σεξ Ζευγαριού (Ταινία) - *Jenna Loves Rocco* (με τον Rocco Siffredi)
* **1997** Βραβείο AVN για Σκηνή Σεξ Ζευγαριού (Βίντεο) - *Conquest* (με τον Vince Vouyer)
* **1998** Βραβείο AVN for Best All-Girl Sex Scene (Ταινία) - *Satyr* (με την Missy)
* **2003** Βραβείο AVN for Best All-Girl Sex Scene (Βίντεο) - *I Dream of Jenna* (με τις Autumn και Nikita Denise)
* **2003** G-Phoria Βραβείο για την Καλύτερη Απόδοση Γυναικείας Φωνής - *Grand Theft Auto: Vice City*
* **2004** XRCO Award για την Καλύτερη Λεσβιακή Σκηνή - *My Plaything 2* (με την Carmen Luvana)
* **2005** Βραβείο AVN για την Καλύτερη Ηθοποιό (Ταινία) - *The Masseuse*
* **2005** Βραβείο AVN για Σκηνή Σεξ Ζευγαριού (Ταινία) - *The Masseuse* (με τον Justin Sterling)
* **2005** Βραβείο AVN for Best All-Girl Sex Scene (Film) - *The Masseuse* (με την Savanna Samson)
* **2005** XRCO Hall of Fame
* **2005** XRCO Mainstream's Adult Media Favorite Award - *How to Make Love Like a Porn Star: A Cautionary Tale*
* **2006** AVN Hall of Fame
* **2006** Βραβείο AVN for Best Supporting Actress (Ταινία) - *The Devil in Miss Jones*
* **2006** Βραβείο AVN για την Καλύτερη Λεσβιακή Σκηνή (Ταινία) - *The Devil in Miss Jones* (με την Savanna Samson)
* **2006** Βραβείο AVN για την Καλύτερη Θεματική Σκηνή (Ταινία) - *Fun in Room 422* (Σκηνοθετημένη από τον Chris Collins)

Παραπομπές
----------

1. ↑  Ανακτήθηκε στις 4  Απριλίου 202.
2. ↑  (Αγγλικά) *SNAC*. w6qr5sxf. Ανακτήθηκε στις 9  Οκτωβρίου 2017.
3. ↑  (Αγγλικά) *Discogs*. 741725. Ανακτήθηκε στις 9  Οκτωβρίου 2017.
4. ↑  (Γαλλικά) *BD Gest'*. 51921. Ανακτήθηκε στις 9  Οκτωβρίου 2017.
5. ↑  Εθνική Βιβλιοθήκη της Γερμανίας: (Γερμανικά) *Gemeinsame Normdatei*. 131444948. Ανακτήθηκε στις 4  Απριλίου 2021.
6. ↑  Ανακτήθηκε στις 4  Μαρτίου 2021.
7. ↑  (Γερμανικά) *Deutsche Synchronkartei*. 25062. Ανακτήθηκε στις 4  Απριλίου 2022.
8. ↑  Ανακτήθηκε στις 23  Μαΐου 2019.
9. ↑  Ανακτήθηκε στις 4  Απριλίου 2021.
10. ↑  *Penthouse Gold*. jenna-jameson. Ανακτήθηκε στις 17  Φεβρουαρίου 2022.
11. 1 2 3 4 5 6  "How a Young Adult Star Turned Porn into Profit and Prominence" "E! True Hollywood Story" - Jenna Jameson, E! Online, προσβάστηκε στις 15 Αυγούστου 2006. Αρχείο Ίντερνετ από τις 28 Μαρτίου 2005: .
12. 1 2 3 4 5 6 7 8 9  "The (Porn) Player" Αρχειοθετήθηκε 2012-07-19 στο Wayback Machine. του Matthew Miller, *Forbes*, 4 Ιουλίου 2005
13. 1 2  "Jenna Jameson's Forbidden Desires" Αρχειοθετήθηκε 2006-09-02 στο Wayback Machine. της Vanessa Grigoriadis, *Rolling Stone*, 11 Αυγούστου 2004
14. 1 2  "Jenna Jameson: 'I chose the right profession'" συνέντευξη στον Άντερσον Κούπερ στο *Anderson Cooper 360°*, CNN, 28 Αυγούστου 2004
15. 1 2 3 4 5  "At Home with Jenna Jameson: Off Camera, Cashmere and Crosses" της Dinitia Smith, *The New York Times*, 15 Απριλίου 2004
16. ↑  "Jenna Jameson: Ever wonder how she got her name?" Αρχειοθετήθηκε 2014-03-22 στο Wayback Machine. Βίντεο στο Metacafe.com
17. 1 2 3  "Jenna Jameson" AskMen.com Μοντέλο της Εβδομάδας
18. ↑  "Born 4 Porn: Jenna Jameson" της Amy Benfer, 3 Αυγούστου 2003 Papermag
19. ↑  Randy West Αρχειοθετήθηκε 2014-02-22 στο Wayback Machine. Βιογραφία
20. ↑  "Jenna Does Jenna" Αρχειοθετήθηκε 2006-05-22 στο Wayback Machine. του Noah Berlatsky, Bridge magazine, 2004
21. ↑  "Jenna the sex goddess" Αρχειοθετήθηκε 2009-05-27 στο Wayback Machine. του Peter Keating, 18 Ιανουαρίου 2001, Περιοδικό Salon
22. ↑  "Two girls on Jenna" Αρχειοθετήθηκε 2009-04-12 στο Wayback Machine. του Peter Keating, 17 Ιανουαρίου 2001, Περιοδικό Salon
23. ↑  AVNhad.com - The Provocateur: Jenna Makes Directorial Debut:
24. ↑  "Jenna Jameson, best-selling author?" Reuters via MSNBC, October 5, 2004
25. ↑  "'How to Make Love Like a Porn Star': Lovers and Other Strangers" New York Times book review by Jane and Michael Stern, September 5, 2004
26. ↑  "How to Make Love Like a Porn Star" by Jenna Jameson Αρχειοθετήθηκε 2004-11-11 στο Wayback Machine. Salon.com book review by Charles Taylor, August 25, 2004
27. ↑  CNN Money - "Porn star said to battle publisher" CNN Money, April 13, 2005
28. ↑  «Virtually Jenna The Official Video Game of Jenna Jameson». Αρχειοθετήθηκε από το πρωτότυπο στις 15 Μαρτίου 2008. Ανακτήθηκε στις 1 Οκτωβρίου 2006.
29. ↑  «pornxxx».. Ανακτήθηκε στις 28 Μαρτίου 2024.
30. ↑  Jenna Jameson King V Αρχειοθετήθηκε 2006-06-22 στο Wayback Machine. from Jackson Guitars and Basses
31. ↑  «Jameson Fights Moralists Over Arizona Lap Dance Club». Αρχειοθετήθηκε από το πρωτότυπο στις 5 Μαρτίου 2009. Ανακτήθηκε στις 1 Οκτωβρίου 2006.
32. ↑  "Adidas Podcasts Feature Porn Star" Αρχειοθετήθηκε 2006-05-16 στο Wayback Machine. *Sporting Goods Business Magazine*, April 04, 2006
33. ↑  "Playboy Acquires Club Jenna" by Larissa Gates, Adult Video News, June 22, 2006
34. ↑  "Jenna Jameson's Forbidden Desires" Αρχειοθετήθηκε 2006-09-02 στο Wayback Machine. by Vanessa Grigoriadis, *Rolling Stone* magazine, August 11, 2004
35. ↑  "Exclusive: Dave and Jenna Dating" by David Caplan, *Star Magazine*, August 8, 2006
36. ↑  "Confirmed: Dave & Jenna Are a Couple!", by Jeff Davidson, TMZ.com, August 8, 2006

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 35588705
* LCCN: n2004027739
* ISNI: 0000 0000 6636 5214
* GND: 131444948
* SELIBR: 308226
* SUDOC: 262057824
* BNF: cb14036309q (data)
* MusicBrainz: c997bdeb-b5d9-4771-91e2-6fd8da5e5c2e
* BNE: XX1505241

 |

 |